Методическая разработка

на тему:

« Ц1адаса Х1амзат «Гъалбац1ги г1анк1ги»»

Предметное направление: родная (аварская) литература

Автор:

Рашидова Аминат Исламовна,

учитель родного языка и литературы,

МКОУ «Гимназия№5 им.А.А.Алиева»

Тел.8938-784-02-20

Тема: Цlадаса Хlамзат " Гъалбацlги гlанкlги"

 Дарсил мурад:

* Кочlодалъун хъвараб маргьа битlун, рагlун, чвахун цlализе цlалдохъаби ругьун гьари.
* Гъалбацl хвеялъе гlилла, гlанкlил бахlарчилъи, маргьаялъул хъвалсараб магlна, магlирукъалъул бакlалда рохалил митинг рагьиялъе сабаб щибали баян гьабулаго цlалдохъабазул гlакълу цlубазаби, авар адабияталде рокьи бижизаби;
* Авторасул творчествоялъе баян кьезе;
* Аллитерациялъе ва олицетворениялъе баян кьей

 Лъималазда бажаризе ва лъазе ккола :зулмучиясул ахир хвалдалъун лъугlулеблъи лъазе,цlаларалдасан жидерго пикру лъималазда загьир гьабун бажари

 Дарсие къваригlунел алатал: интерактивияб доска, тlахьал , презентация .

 Дарсил ин.

l. Класс дарсиде хlадур гьаби .

2. Рокъобе кьураб дарс цlехей.

Бицанкlаби чlвай.

3. Цlияб тема:

а) гара-чlвари. Слайдl-5

Дие бокьун буго нужее Нурадин Юсуповасул " Гьавураб къо" абураб кочlол куплет цlализе :

Лъа поэтазул рахъалъ

Машгьураб буго Цlада .

Рилълъинин нилъ гьенире ,

Поэтасул росулъе .

- Лъимал, бице лъил хlакъалъулъдай нилъеца жакъа бицине бугеб?

Ребус цlалила

Нилъеца жакъа сапар бухьине буго Хlамзатил дунялалде .

- Щив кколев Цlадаса Хlамзат ?

- Щиб лъалеб нужеда гьесул хlакъалъулъ?

Гьанже нуж берцинго гlенекке бицунелъухъ дарсил ахиралда суалазе жавабал кьезе бажаризе.

б) авторасул хlакъалъулъ баян:

 Дагъистаналъул халкъияв поэт Цlадаса Хlамзат гьавуна l877 соналъ Хунзахъ районалъул Цlада росулъ. Хвана гьев l95l соналъ. Исана l40 сон бала гьев гьавуралдаса . Хваразулъ рехсечlого даим чlагоязулъ рикlкlуна жидерго шагlирасул цlар магlарулаз. Хlасратго тlаде къулула кочlол мухъазде. Наслабаз наслабазухъе, миллатаз миллатазухъе, гlадамаз гlадамазухъе кьун , тlаса камизе течlого ва басралъизе риччачlого, рекlелъги гlадалъги цlунун ва хьихьун руго гьесул аваданал рагlабиги магlнаял пикрабиги.

 Аваразул цlар рагlарав шагlирасул асарал, гьесул тlолабго абадияб ирс цlи- цlиял гlелазе чlолеб буго тури гьечlеб хазиналъунги, хвел лъалареб васиятлъунги.

 Цlадаса Хlамзатица нахъа тана цlакъ кlудияб, гlажаибго берцинаб ва гьелдаго цадахъ расги бигьаяб гуреб нух. Анцl -анцl соназда жаниб гьес кlудияб хlалтlи гьабуна лъикlаб - квешаб бичlчlизабун, магlарулазул пикраби рацlцlад гьариялъе, гьезул ракlал лъикlлъизариялъе, дунялалдехун гьезул балагьи гlатlид гьабиялъе.

 Хlамзатил эмен Юсупил Мухlамад ва эбел Бегун рикlкlунаан ресукъал уздензабазда гьоркьоса чагlилъун. Анкьго сон букlана Хlамзатил , "гlумруялъ юргъан щвечlев, гъоркьан гверде бихьичlев, хьимал бусада гlурав" эмен хвараб мехалъ. Сонал рахъилалдего къаникье уна захlматго унтарай эбелги. Анлъго яцалда гьоркьов цохlого-цо Хlамзат хутlула "тlагъур ботlрода лъурав чи".

 Тlоцебесеб кечl хъвана l4 сон барав гlолилас, гьелда цlар букlун буго" Гlалибегил гьве". Асаразул биографиялъул рикlкlунеб сон лъазе ккани, нилъеда цебе лъун буго масъала:

Гьеб сон лъазе бокьани,

Микьил, ичlил цифра лъун,

Цебе- нахъа хъвай цойил,

Цинги битlун бачlина. ( Цl. Хl) (l89lсон) слайд 9

 Нилъер улкаялъе цlакъ захlматаблъун букlана Кlудияб Ватlанияб рагъ. Гьеб рагъулъ гlахьаллъи гьабуна ва тlад руссинчlо Цlадаса Хlамзатил васал: Ахилчи ва Мухlамад. Слайд

Гьединго гьесул васал Расул Х!амзатовас ва Хlажи Хlамзатовас дунялалдаго машгьур гьабуна Цlада росу, Дагъистан, Россия.

 Слайд Хlамзатил Ватlаналда.10-25

 Некlо лъиданиги лъалареб букlараб, хунздерил тlалъиялда кьурул сиртазда ахада тlепараб аваразул гьитlинабго Ц!ада росулъ магlарул гlадатияб ганчlица бараб ва Хlамзатица жиндир гlумруялъул анцl-анцl сонал жаниб рехараб минаялъуб жакъа хlалтlулеб буго Дагъистаналъул халкъияв поэтасул литературиябгин мемориалияб музей.Гьенире рачlуна гlадамал - цlар рагlарав цlадасевги, мегеж хъахlав магlарулавги, гlакъилав шагlирги,цlалдохъабиги.

Слайд .Хlамзатил тlахьал.26

 Цlадаса Хlамзатица кучlдузулъ какулел руго хlелхlелчилъи, кlигьумерчилъи, мацl гьаби, гlасилъи, гьагаб чlухlи, ва цогидалги хасиятал Амма квешлъиялде данде къеркьолаго, Цlадаса Хlамзатица хlаракат бахъулаан цо хасав чиясул цlар рехсечlого, инсанасул ракl лъукъилоредухъ, гlаммаб куцалда бичlчlизабизе. Гьелъулъ букlана инсанасде бугеб божилъиги, гьесул адаб-хlурмат цlуниги, гурхlелги.Поэтасул бечедаб творчествоялда жаниб хасаб бакl ккола лъималазе хъварал асараз .Гьезда гъорлъ руго кучlдул,басняби,маргьаби. Жакъа нилъеца цlализе бугеб маргьа лъазе ккани ,нужеца цlализе ккола ребус .слайд27

 в)Слайд29. Словарияб хlалтlи.

г) Учителасул цlали .

д) Цlаларалдасан суалал кьей.

-Хlутl-хъумуралъ Гъалбацlалъе гьечlеб рецц-бакъ щай гьабулеб бугеб?

-Кинаб хlукму къотlараб хlайваназ?

-Можрие щиб къураб ?

-Кинаб хlилла ургъараб гlанкlица?

-Гъалбацl хвеялъе гlилла щиб?

е) Цlалдохъабазул цlали .

Коч1ол роцен . Слайд 30

Олитерациялъе баян. Слайд 31-32

Ццин бахъараб **Гъ**албацlалъул

**Гъ**ванщил расал **х**учун уна;

**Х**апун **кl**алалъ **кlк**lвине **гl**адин,

**Гl**ундул гъу**цl**ун, **цl**абу**цl**уна.

Кочlолаб каламалъулъ, цого гьаркьал такрарлъун лъугьунеб дурусаб чвахиялда **аллитерация** абула.

 Слайд33 Гlадамазул хасият , махщел,бажари хlайваназул хасиятлъун бихьизабиялда **олицетворенияйилан** абула.

4 Дарсил хlасил гьаби. Рагlикъотl цlезабила .Слайд 36-37

-Нужеда цlияб щиб лъарабали бице .(щивасухъ гlенеккила )

5 «Гъалбацlги гlанкlги " мультфильмалъухъ балагьи.

6.Рефлексия. Къиматал лъей.

7. Рокъобе хlалтlи:

Цlадаса Хlамзатил биографие бицине лъазе , " Гъалбацlги гlанкlги" пасихlго цlализе.

|  |  |
| --- | --- |
| 3.Гъ  |  |
|  |  А  |  |  |
|  | 4.О  |  Л  | И  | Ц  | Е  | Т  | В  | О  | Р  | Е  | Н  | И  | Е  |  |
|  |  Б  |  |  |  |
|  А  | 2.Гl | l.Хl |
| l. Цl | А | Д |  А  |
| Н |  |  М |
| Кl |  З |
|  | 2Р  |  А | С  | У  | Л  |  |  |
| 3.А  | Л  | Л  | И  |  Т  | Е  | Р  | А  | Ц  | И  | Я  |  |  |

 Гlебеде: lКlиго шагlирасул Ватlан

 2.Цlадаса Хlамзатил вас поэт

 3. Гlадамазул хасият , махщел,бажари хlайваназул хасиятлъун бихьизабиялда **олицетворенияйилан** абула.

 4. Кочlолаб каламалъулъ, цого гьаркьал такрарлъун лъугьунеб дурусаб чвахиялда абула.

 Гlодобе : l. Кинав хъвадарухъанасе исана l40 сон балеб

 2.Хlилла ургъараб гlалхул хlайван

 3. Гlакълу гьечlеб кинаб гlалхул хlайваналъул бицунеб бугеб маргьаялъулъ